Ndue Dedaj

Publicist, shkrimtar dhe studiues. Lindur me 22. 04. 1957 në Shëngjergj (Kaçinar), Mirditë. Arsimin fillor e kreu në Kalor (Lezhë), arsimin 8-vjeçar dhe të mesëm në Rrëshen, arsimin e lartë në Fakultetin Gjuhë-Letërsi të Universitetit “Luigj Gurakuqi” Shkodër (1979-1983), arsimin pasuniversitar (kursi i kritikës letrare) në Fakultetin Histori-Filologji të Universitetit të Tiranës (1986-1987).
Ka punuar mësues i letërsisë në Gjimnazin e Rrëshenit, punonjës i shërbimit psikologjik në shkollat e Mirditës etj. Pjesëmarrës në seminare dhe trajnime kombëtare për Arsimin, në Tiranë e rrethe, si dhe jashtë vendit, në Vjenë (Austri), Brno (Çeki) me “Kultur-Kontakt” etj.
Me 1994 krijon Shtëpinë Botuese “Mirdita”, duke qenë redaktor letrar i rreth 300 tituj librash artistikë, monografikë etj. 
Nga viti 2000 e në vazhdim është kryetar i Lidhjes Kulturore Austri-Mirditë (KÖM); hartues dhe drejtues miniprojektesh arsimore, kulturore, botimesh - me fondacione dhe organizata humanitare, si SOROS (AEDP), KOMPAS (Co-Plan), World Vision-Albania, Caritasi Austriak etj.

Kontributet krijuese si autor ngërthejnë disa fusha: 
a) publicistikë, ese.
b) krijimtari letrare (poezi, prozë).
c) studime të profilit historik.

Publicistikë:
Bashkëpunon me shtypin periodik që nga mesi i viteve ’70, si reporter i lirë i gazetës “Zëri i Rinisë” dhe organe të tjera: “Bashkimi”, “Zëri i popullit”, “Puna”; shtypin letrar: gazetën “Drita”, revistën “nëntori” etj.
Laureuar në fushën e gazetarisë, me çmim të parë për reportazhin më të mirë të vitit, “Zëri i Rinisë” (1988), çmimin “Arshi Pipa” nga revista “Kuvendi”, Miçigan (2011).
Pas 90-ës ka bashkëpunuar me gazetat e pavarura: “Koha Jonë”, “Aleanca”, “Shekulli” etj. me reportazhe, portrete, reçensa, opinione, intervista, etj., duke qenë lëvrues i zellshëm i gjinive dhe llojeve të ndryshme publicistike.
Nga viti 2006 e në vazhdim është analist i pavarur në gazetën “Shqip”, ku ka trajtuar tema të mprehta social-politike, si dhe një varg esesh të zgjedhura, reportazhesh etj.

Ndër esetë e publikuara kanë spikatur:
Vajet dhe vajtimoret e Mirditës, “Mirdita në histori dhe etnokulturë”, 2001; 
Libromania, epidemia e shkrimanëve, “Koha Jonë”, 6 gusht 2003; 
Balada e Nuses së Vdekur, “Shekulli”, 31 janar 2005, “Tema” 12 gusht 2007; 
Përqasje midis Edipit Mbret dhe një legjende mirditase, “Shqip” 2006; 
Ismail Kadare, mes letërsisë dhe biografisë, “Shqip”, 17 nëntor 2006; 
Epopeja homerike e një rruge (Durrës-Prishtinë), “Shqip”, 22 maj 2009; 
Musine Kokalari, triptik për një disidente shqiptare, “Shqip”, 29 shtator 2010; 
Martin Camaj drejt Panteonit, “Shqip”, 26 tetor 2010; 
Nënë Tereza, përmasat planetare të një lumnim-shenjtërimi (Misioni-Miti-Modeli), “Shqip”, 30 nëntor 2010; 
Një histori e pabesueshme me “Lahutën e Malcis'”, “Shqip”, maj 2011; 
Një panteton kombëtar në Has të Thatë (Kosovë), “Bota sot”, shtator 2011, etj.

Libra artistikë:
* 1998, “Aizbergu i Hanës” (poezi). 
* 2001, “Këndej kaloi koha” (poezi). 
* 2007, “Planetare” (poezi). 
* 2004, “Dashuri në kullën e ngujimit” (tregime e novelë).
* 2004, “Hyjnesha e Pyllit” (tregime për fëmijë).
* 2005, “Shembja” (roman).

Libra studimorë, monografikë: 
* 1999 & 2006 ribotim, “Toka e katedraleve” (studim). 
* 2000, “Kaçinari” (monografi). 
* 2001, “Kanuni dhe koha e sotme” (vështrim historiko-publicistik). 
* 2005, “Fabian Barkata dhe ditari i tij shqiptar” (biografi & ditar).
* 2010, “Kanuni mes kuptimit dhe keqkuptimit” (studim-ese)

Bashkautor:
* 1998, “Prengë Marka Prenga” (Bajraktari i Oroshit). 
* 1998, “Monsinjor Zef Skana”.

Ndue Dedaj mban titullin "Qytetar Nderi" i Komunës Kaçinar.
Banon në Rrëshen. I martuar, me tre fëmijë.

Referimet:
- Dhori Qiriazi, mbi vëllimin poetik “Këndej kaloi koha”.
- Ndoc Gjetja, për profilin si krijues.
- Dhimitër Xhuvani, mbi romanin “Shembja”.
- Prof. Dr. Fatbardha Fishta (Hoxha), mbi romanin “Shembja”
- Preç Zogaj, për publicistikën (lëvrimin e reportazhit) etj.
- Hamit Boriçi, në përmbledhjen “Gazetarë dhe publicistë shqiptarë” (2005).
- Maksim Gjinaj, në Bibliografi e historisë së shtypit shqiptar (2003).
- Prof. Dr. Ismet Elezi, mbi librin “Kanuni dhe koha e sotme” (2001).
- Akademik Zef Mirdita, mbi librin studimor “Toka e katedraleve” (1996).
- Akademik Mark Tirta, për librin “Toka e katedraleve”.
- Dr. Pal Doçi, për veprën “Toka e katedraleve”.
- Fatos Baxhaku, për veprën “Kanuni mes kuptimit dhe keqkuptimit”.
- Dr. Dom Nikë Ukgjini, për veprën “Kanuni mes kuptimit dhe keqkuptimit”.
- Akademik Kolec Topalli, për veprën “Kanuni mes kuptimit dhe keqkuptimit”.
- Miho Gjini, Mjeshtër i Madh, krtikë për veprën letrare.
 
## Referimet